BASES DE LA CONVOCATÒRIA DE SELECCIÓ D'ESTUDIANTS PER AL PROGRAMA INTERUNIVERSITARI DE DOBLE TITULACIÓ DE LA FACULTAT DE CIÈNCIES AMB LA UNIVERSITAT DO VAL DO ITAJAÍ DURANT EL CURS ACADÈMIC 2023-24 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/34664)
  + [Valencià](/va/acuerdo/34345)






Selector de idioma

Leer

* [Español](/es/acuerdo/34674)
* [Valencià](/va/acuerdo/34325)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





BASES DE LA CONVOCATÒRIA DE SELECCIÓ D'ESTUDIANTS PER AL PROGRAMA INTERUNIVERSITARI DE DOBLE TITULACIÓ DE LA FACULTAT DE CIÈNCIES AMB LA UNIVERSITAT DO VAL DO ITAJAÍ DURANT EL CURS ACADÈMIC 2023-24[Butlletí Oficial Universitat d'Alacant](/ca/Publicacion)
==============================================================================================================================================================================================================================================================

Secretaria General

Butlletí Oficial Universitat d'Alacant





BASES DE LA CONVOCATÒRIA DE SELECCIÓ D'ESTUDIANTS PER AL PROGRAMA INTERUNIVERSITARI DE DOBLE TITULACIÓ DE LA FACULTAT DE CIÈNCIES AMB LA UNIVERSITAT DO VAL DO ITAJAÍ DURANT EL CURS ACADÈMIC 2023-24

Data d'aprovació
:   26/01/2023

Data de publicació
:   30/01/2023

Òrgan competent
:   Rectora

Secció
:   CONVOCATÒRIES I CONCURSOS

* [Annexos](#anexos)

* [Ver acuerdo en formato **PDF**](/Acuerdos/DescargarAcuerdo/34873)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/34693)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/34029)
  + [Compartir acuerdo en 

    X](https://twitter.com/intent/tweet?via=UA_Universidad&text=BASES DE LA CONVOCATÒRIA DE SELECCIÓ D'ESTUDIANTS PER AL PROGRAMA INTERUNIVERSITARI DE DOBLE TITULACIÓ DE LA FACULTAT DE CIÈNCIES AMB LA UNIVERSITAT DO VAL DO ITAJAÍ DURANT EL CURS ACADÈMIC 2023-24&url=https://www.boua.ua.es/va/acuerdo/34659)

**Títol:** BASES DE LA CONVOCATÒRIA DE SELECCIÓ D'ESTUDIANTS PER AL PROGRAMA INTERUNIVERSITARI DE DOBLE TITULACIÓ DE LA FACULTAT DE CIÈNCIES AMB LA UNIVERSITAT DO VAL DO ITAJAÍ DURANT EL CURS ACADÈMIC 2023-24

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dijous, 26 de gener de 2023

BASES DE LA CONVOCATÒRIA DE SELECCIÓ D'ESTUDIANTS PER AL PROGRAMA INTERUNIVERSITARI DE DOBLE TITULACIÓ DE LA FACULTAT DE CIÈNCIES AMB LA UNIVERSITAT DO VAL DO ITAJAÍ DURANT EL CURS ACADÈMIC 2023-24.

1.    Objecte de la convocatòria

Mitjançant aquesta convocatòria se seleccionarà estudiants del grau en Gastronomia i Arts Culinàries i del grau en Ciències del Mar de la Facultat de Ciències per a gaudir un curs acadèmic complet en la Universidade do Val Itajaí (d'ara endavant UNIVALI) amb la qual hi ha un conveni de doble grau internacional sota els termes i els requisits del qual s'obtindran de manera simultània les titulacions següents:

-       Els estudiants del grau en Gastronomia i Arts Culinàries de la Universitat d'Alacant obtindran el títol de graduat oferit per la Facultat de Ciències de la Universitat d'Alacant i el títol de Gastronomia oferit per UNIVALI.

-       Els estudiants del grau en Ciències del Mar de la Universitat d'Alacant obtindran el títol de graduat oferit per la Facultat de Ciències de la Universitat d'Alacant i el títol de Curs en Oceanografia oferit per UNIVALI.

2.    Requisits

2.1 Requisit matrícula: l'alumnat ha d'estar degudament matriculat en la UA en el grau en Gastronomia i Arts Culinàries o en el grau en Ciències del Mar tant en el moment de la inscripció en el programa de mobilitat com durant l'intercanvi, i haver superat un mínim de 120 crèdits en la convocatòria C2 del curs 2022-2023

2.2 Requisit idioma: acreditar com a mínim un nivell B1 de l'idioma portuguès, que s'ha de justificar mitjançant la presentació d'un document oficial dels recollits en la Normativa de la UA per a l'acreditació interna de competències lingüístiques en valencià i llengües estrangeres (BOUA 3/7/2018). Aquesta justificació podrà ser lliurada fins abans de començar la mobilitat. En cas contrari, es cancel·larà l'ajuda.

3.    Places oferides i dotació econòmica

3.1 Es concedirà un nombre màxim de 4 places, amb la finalitat d'estudiar el curs acadèmic complet, d'acord amb el calendari acadèmic establit per la Universitat de destinació.

3.2 Les places estan dotades d'una assignació, fins a un màxim de 5.500 € cadascuna, a raó de 550 euros per mes d'estada real. Addicionalment, rebran una ajuda lineal i única de 250 euros per estudiant, una vegada finalitzat el termini d'intercanvi. A més l'alumnat amb beca MEFP durant el curs 2022/23 rebrà 200 euros addicionals per cadames d'estada real.

D'altra banda, el Servei de Relacions Internacionals es responsabilitzarà de procurar la cobertura d'assegurança a l'efecte de malaltia comuna, accident i repatriació de cada estudiant.

3.3 Si l'estudiant renuncia a la plaça injustificadament haurà de retornar l'import íntegre de la beca.

4.    Termini i procediment de presentació de sol·licituds

4.1 El termini de sol·licitud serà del 13 de febrer al 3 de març del 2023.

4.2 La documentació es presentarà, a través de formulari <https://cvnet.cpd.ua.es/uaCuestionarios/acceso/preguntas.aspx?idcuestionario=106135&idioma=ca> en la web <https://ciencias.ua.es/va/opemil/mobilitat/mobilitat-nacional-i-internacional.html> dirigida a l'Oficina de Pràctiques en Empresa, Mobilitat i Inserció Laboral, d'ara endavant OPEMIL, amb indicació de les dades d'aquesta convocatòria.

4.3 S'adjuntarà la documentació següent: Document oficial dels recollits en la Normativa de la UA per a l'acreditació interna de competències lingüístiques en valencià i llengües estrangeres (BOUA 3/7/2018). Aquesta justificació podrà ser entregada fins abans de començar la mobilitat. En cas contrari, es cancel·larà l'ajuda.

5.    Criteris d'adjudicació

La selecció es resoldrà d'acord amb la valoració dels mèrits acreditats, seguint els criteris següents:

[Annex](/Acuerdos/DescargarAnexoxId?idanexo=606806&idacuerdo=34941&idioma=es)

L'alumnat que no faça l'entrevista podrà ser exclòs del procediment.

6.    Òrgan Gestor i Comissió de Valoració

6.1 L'òrgan gestor de la convocatòria, és la Secretaria de l'OPEMIL, que s'encarrega de l'ordenació i la instrucció del procediment i acorda totes les actuacions necessàries per a la determinació, coneixement i comprovació de les dades d'acord amb les quals ha de dictar-se resolució.

Quan la sol·licitud no reunisca els requisits o no s'acompanye amb la documentació que siga exigible es notificarà a la persona sol·licitant la causa que impedeix la continuació del procediment, i se li requerirà perquè d'acord amb la legislació de procediment administratiu comú esmene la falta o acompanye els documents preceptius mitjançant instància genèrica en la e-Administració dirigida a l'OPEMIL, amb indicació que si així no es fera se li tindrà per desistit de la petició prèvia resolució que haurà de ser dictada en els termes previstos legalment.

6.2 La Comissió de Valoració farà l'examen i avaluació de les sol·licituds presentades, com també la consegüent proposta de concessió i denegació de les ajudes.

La comissió tindrà la composició següent:

Presidenta:

-        Degana de la Facultat de Ciències

Secretaria:

-        Secretària de la Facultat de Ciències

Vocals:

-        Coordinadora acadèmica del grau en Gastronomia i Arts Culinàries

-        Coordinador acadèmic del grau en Ciències del Mar

-        Coordinador acadèmic de Mobilitat

-        Gestora en cap de l'Oficina de Mobilitat OPEMIL de la Facultat de Ciències

Tots i cadascun dels membres integrants de la Comissió de Valoració hauran d'emplenar i signar el [document DACI](https://sc.ua.es/va/subvenciones/unitat-subvencions/documentacio-i-guies.html) següent que es troba en l'Annex I d'aquesta plantilla.

7.    Resolució, notificació i publicació dels resultats

7.1 Atès el principi de transparència recollit en la Llei 40/2015, d'1 d'octubre, de règim jurídic del sector públic, i al que disposa l'article 45.1 de la Llei 39/2015, d'1 d'octubre, del procediment administratiu comú de les administracions públiques, les publicacions detallades en aquestes bases es faran en l'adreça web de l'OPEMIL <https://ciencias.ua.es/va/opemil/mobilitat/mobilitat-nacional-i-internacional.html>, que substitueix la notificació a les persones interessades i produeix els mateixos efectes.

7.2 Expirat el termini de presentació de sol·licituds, l'OPEMIL publicarà les sol·licituds excloses provisionalment i els motius d'exclusió. Es concedirà un termini de 10 dies d'acord al que disposa l'article 68 de la Llei 39/2015, d'1 d'octubre, del procediment administratiu comú de les administracions públiques, perquè esmenen el defecte que n'haja motivat l'exclusió o al·leguen el que estimen convenient per a corregir qualsevol error que s'haja pogut produir.

Transcorregut aquest termini i una vegada revisades les al·legacions, l'OPEMIL publicarà el llistat definitiu d'estudiants admesos en el procés i la data i l'hora de l'entrevista personal amb la Comissió de Valoració.

Realitzada la fase d'entrevista l'OPEMIL publicarà la Resolució provisional de l'assignació de places i la llista d'espera, i concedirà un termini de 10 dies per a presentar renúncies o presentar al·legacions sobre el que estimen oportú respecte a l'adjudicació de places. Les renúncies presentades en el termini esmentat donaran lloc al corresponent moviment en la llista d'espera, i seguiran l'ordre de baremació. El resultat d'aquest moviment es publicarà en la Resolució Definitiva.

Transcorregut el termini d'al·legacions, l'OPEMIL publicarà la Resolució definitiva d'assignació de places, i també la llista d'espera per si es produïren vacants per renúncia.

Podran quedar vacants les places si no hi ha prou candidats que no reuneixen els requisits per a participar en el programa.

8.    Reconeixement acadèmic

8.1 Per a obtenir la doble titulació internacional, l'alumnat seleccionat haurà de superar totes les assignatures requerides per a l'obtenció del títol del grau en la Universitat d'Alacant i superar les assignatures d'UNIVALI, de les quals es matricularan obligatòriament durant l'intercanvi. Les assignatures per a cursar, segons la titulació, estan descrites en els enllaços següents:

- Per al grau en Gastronomia i Arts Culinàries:

<https://ciencias.ua.es/va/estudios/dobles-graus-internacionals/grau-en-gastronomia-i-arts-culinaries-ua-i-curs-de-gastronomia-univali/estudiants-ua/disciplines-a-cursar-per-l-alumnat-de-la-universitat-d-alacant.html>

- Per al grau en Ciències de la Mar:

<https://ciencias.ua.es/va/estudios/dobles-graus-internacionals/grau-en-ciencies-del-mar-ua-i-curs-d-oceanografia-univali/estudiants-ua/sequencia-de-matricula-alumnat-ua.html>

8.2 Cada estudiant haurà de subscriure un Acord d'Aprenentatge amb anterioritat a l'inici del període de mobilitat. L'Acord d'Aprenentatge tindrà lloc entre la institució d'origen, la institució d'acollida i cada estudiant, i tindrà caràcter oficial de contracte vinculant per a les persones que signen.

8.3 Situacions derivades de la crisi sanitària per la COVID-19:

-       Tenint en compte que l'acceptació de l'alumnat en UNIVALI pot veure's afectada per la situació de la COVID-19, en cas que es tanquen fronteres o les universitats no accepten nominacions d'estudiants, no es produirà la mobilitat.

-       Així mateix, la modalitat de docència presencial pot veure's afectada, i passar a docència en línia. En aquest cas, la mobilitat acadèmica no seria viable. Excepte si s'hauria començat la mobilitat amb la modalitat de docència presencial.

9.    Marc legal i pressupostari

9.1 La convocatòria d'ajuda, que serveix de base reguladora es troba recollida en la línia de subvenció 2023LS0023 de l'edició 2023 del Pla Estratègic de Subvencions 2021-23 de la Universitat d'Alacant.

9.2 La subvenció assignada s'ajustarà al que disposa la Llei 38/2003 i en el Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions, Llei 1/2015, de 6 de febrer, d'hisenda pública, del sector públic instrumental i de subvencions, normativa interna de la Universitat d'Alacant i aquesta convocatòria.

9.3 L'ajuda estarà cofinançada pel Vicerectorat de Relacions Internacionals i la Facultat de Ciències a parts iguals, sempre que no excedisca l'estipulat en la convocatòria del PPI (Programa Propi per al foment de les Relacions Internacionals).

9.4 La dotació de les ajudes d'un màxim de 23.000 euros serà sufragada al 50% amb càrrec al capítol IV orgànica 27669D3136 del pressupost de la Facultat de Ciències i a l'orgànica 96110F0244 del Servei de Relacions Internacionals. L'execució d'aquesta dotació està supeditada a la disponibilitat pressupostària de la UA. S'aplicaran les retencions de rendes que, si escau, establisca la legislació vigent.

9.5 De manera anàloga, a les regles de finançament del Programa Erasmus+, tal com consta en la "Implementació de mesures específiques respecte a la gestió del Programa Erasmus+ a conseqüència de la COVID-19" (publicades per SEPIE el 13 de juliol del 2020), no serà possible cobrir les despeses de viatge i/o allotjament en què s'haguera incorregut, si finalment el viatge no tinguera lloc, llevat que s'invoque a algun cas de força major justificat.

Només es podrà considerar causa de força major aquells casos en què en el transcurs de la mobilitat es produïsca un canvi en la mobilitat respecte a com estava concebuda inicialment (per ex. prohibició d'entrada al país de destinació).

Tenint en compte que la mobilitat de l'alumnat en els diferents països pot veure's afectada per esdeveniments globals sobrevinguts que produïsquen inestabilitat que impedisquen la mobilitat (pandèmies, conflictes bèl·lics, etc.) es recomana no incórrer en despeses fins que la possibilitat de viatjar a destinació estiga confirmada. Així mateix, la modalitat de docència presencial pot veure's afectada, passant a docència en línia. Per això, és aconsellable no reservar viatges i allotjament fins al mateix moment de fer la mobilitat.

10. Obligacions de l'alumnat seleccionat

Las obligacions de les persones beneficiàries d'aquesta convocatòria són:

a)     Matricular-se de la Universitat d'Alacant i en la Universitat d'acollida, durant el curs acadèmic en què desenvolupe la seua estada, dels crèdits mínims exigits.

b)     Cursar el període d'estudis establit, i assistir a les sessions d'orientació obligatòries fixades per cada universitat.

c)     Comunicar immediatament a l'OPEMIL qualsevol canvi de la sol·licitud inicial (renúncia, calendari, pla d'estudis, etc.).

d)     Entregar en l'oficina la fitxa de tercer i la fotocòpia del DNI.

e)     Responsabilitzar-se de procurar la cobertura de l'assegurança a l'efecte de malaltia comuna, accident i repatriació.

f)      Disposar del certificat que acredite la cobertura d'assegurança a l'efecte de malaltia comuna, accident i repatriació que els serà facilitat pel Servei de Relacions Internacionals de la UA.

g)     Responsabilitzar-se de la cerca i localització d'allotjament i els tràmits seguits per a la inscripció en la Universitat d'acollida.

h)     Mantenir-se localitzable a través de l'adreça de correu electrònic institucional de la UA de manera que siga possible una comunicació fluida i ràpida amb la Facultat.

i) Acceptar totes les condicions del Programa d'Intercanvi.

j) Inscriure's en el Registre de Viatgers del Ministeri d'Afers Exteriors, Unió Europea i Cooperació <https://registroviajeros.exteriores.gob.es/> i consultar periòdicament les seues recomanacions de viatge específiques per al país on es farà la mobilitat [https://www.exteriores.gob.es/es/serviciosalciudadano/paginas/recomendaciones-de-viaje.aspx](https://www.exteriores.gob.es/es/ServiciosAlCiudadano/Paginas/Recomendaciones-de-viaje.aspx), com també les del Ministeri de Sanitat <https://www.sanidad.gob.es/profesionales/saludPublica/sanidadExterior/salud/consejosViajero.htm>. En cas de situacions excepcionals al país de destinació seguir en tot moment les indicacions de l'ambaixada corresponent, com també de la universitat d'acollida, i comunicar la seua situació a l'Oficina de Pràctiques en Empresa, Mobilitat i Inserció Laboral (OPEMIL).

k) Responsabilitzar-se amb els termes següents, que haurà de complir en el moment de dur a terme la mobilitat:

o   Que complirà amb la normativa establida pel Ministeri de Sanitat com pel Ministeri d'Universitats i altra normativa d'aplicació relativa a les normes de salut i higiene, com també als protocols establits per la UA en el marc dels plans de prevenció (Instrucció de Prevenció de Riscos Laborals IPRL26).

o   Que complirà amb la normativa establida pel govern del país de destinació relativa a l'evolució de la situació sanitària en aquest país que implique possibles quarantenes o confinament.

En cas d'incompliment d'alguna d'aquestes obligacions, es podrà exigir a l'estudiant el reembossament total o parcial de la beca.

11. Justificació de la persona beneficiària i pagament

11.1 Les persones beneficiàries hauran de justificar el compliment de la finalitat per a la qual es va concedir l'ajuda i de l'aplicació dels fons percebuts fins al 31 de juliol del 2024. El compte justificatiu del compliment de les obligacions contindrà la documentació següent, presentada en l'OPEMIL:

·         Bitllets d'avió o mitjà de transport utilitzat per a arribar a destinació.

·         Acord d'aprenentatge (proposta i definitiu signat per totes les parts)

·         Confirmació d'arribada i eixida (original) signada per la universitat de destinació.

·         Certificat de notes expedit per la Universitat de destinació (Transcript of Records).

11.2 Forma de pagament

El pagament d'aquesta subvenció es divideix en els pagaments següents:

-       Primer pagament: la quantia correspon al 50% del finançament previst. El pagament es tramitarà amb antelació a la partida, prèvia presentació de la documentació següent a l'OPEMIL:

o   Proposta d'acord d'aprenentatge signat.

o   Còpia de bitllets d'avió o mitjà de transport utilitzat per a arribar a destinació.

-       Segon pagament: la quantia correspon al 40% del finançament pendent. El pagament es tramitarà prèvia presentació de la documentació següent a l'OPEMIL:

o   Confirmació d'arribada signada per la universitat de destinació.

-       Tercer pagament: la quantia correspon a l'últim 10% del finançament pendent. El pagament es tramitarà prèvia presentació de la documentació següent a OPEMIL:

o   Confirmació d'eixida signada per la universitat de destinació (original).

o   Certificat de notes expedit per la universitat de destinació.

12. Taxes acadèmiques

L'alumnat seleccionat no haurà d'abonar la matrícula dels estudis cursats en la Universitat de destinació, a excepció de les possibles taxes administratives que es deriven del reconeixement d'assignatures de la Universitat d'Alacant en UNIVALI o taxes d'expedició del títol.

13. Protecció de dades de caràcter personal

D'acord amb el que disposa la legislació vigent en matèria de protecció de dades, us comuniquem que la Universitat d'Alacant tractarà les dades aportades amb la finalitat de gestionar i tramitar les sol·licituds de participació en aquesta convocatòria.

La base de legitimació d'aquest tractament es basa en el compliment d'una missió feta en interès públic o en l'exercici dels poders públics conferits a la Universitat d'Alacant, i en el consentiment expressat en la sol·licitud de participació en aquesta.

En el marc dels tractaments esmentats, les vostre dades no podran ser cedides, excepte obligació legal.

Us informem que podeu exercir els vostres drets en relació amb el tractament de les dades personals d'accés, rectificació i supressió, entre d'altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la Seu Electrònica <https://seuelectronica.ua.es/va/index.html>.

La informació addicional i detallada sobre Protecció de Dades, els vostre drets i la Política de Privacitat de la Universitat d'Alacant, podeu consultar-la en l'enllaç següent: <https://seuelectronica.ua.es/va/privadesa.html>.

14. Recursos

Contra la convocatòria, les bases i els actes administratius que se'n deriven, que esgoten la via administrativa, es podrà interposar recurs contenciós administratiu davant del jutjat del contenciós administratiu d'Alacant que siga competent, en el termini de dos mesos comptador a partir de l'endemà de la publicació, d'acord amb el que estableix l'article 114 de la Llei 39/2015, d'1 d'octubre, del procediment administratiu comú de les administracions públiques, l'article 6.4 de la Llei orgànica 6/2001, de 21 de desembre, d'Universitats, i l'article 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament es podrà interposar recurs de reposició en el termini d'un mes comptador a partir de l'endemà de la publicació d'aquesta, davant la rectora, d'acord amb els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

D'acord amb l'article 112 de la Llei 39/2015, no es podrà presentar recurs contra els actes de tràmit, tret que aquests decidisquen directament o indirecta el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims.

La rectora,

PD de signatura, vicerectora de Relacions Internacionals i Cooperació per al Desenvolupament

(Resolució de 22 de desembre de 2020)

Rosa Mª Martínez Espinosa

Documents annexos:
------------------

* [Descargar 34059\_4 Anexo.pdf](/Acuerdos/DescargarAnexoxId?idanexo=606805&idacuerdo=34669)
* [Descargar 34677\_4 Annex.pdf](/Acuerdos/DescargarAnexoxId?idanexo=606806&idacuerdo=34861)





[Carretera Sant Vicent del Raspeig s/n  
03597 Sant Vicent del Raspeig - Alacant  
 Tel. 56 984 8211 - Fax 65 785 2493](https://www.google.es/maps/@26.299090,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12463&trk=tyah&trkInfo=tarId%3P6191720381624%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)